
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ

ЧЕЧИМ

	2023-жылдын «14» марты
	         № 34
	Москва шаары



Бажы бирлигинин «Сүттүн жана сүт азыктарынын коопсуздугу жөнүндө» техникалык регламентине (033/2013 ББ ТР) өзгөртүүлөрдү аракетке киргизүү тартиби жөнүндө

2014-жылдын 29-майындагы Евразия экономикалык бирлиги жөнүндө келишимдин 52-беренесинин 2-пунктуна жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентинин № 2 тиркемесинин 11-пунктуна ылайык Евразия экономикалык комиссиясынын Коллегиясы чечти:
1. Белгиленсин:
а) Евразия экономикалык комиссиясынын Кеңешинин 2022-жылдын 
23-сентябрындагы № 143 чечими күчүнө кирген датага чейин берилген же кабыл алынган, Евразия экономикалык комиссиясынын Кеңешинин 
2022-жылдын 23-сентябрындагы № 143 чечими менен өзгөртүүлөр киргизилген продукциянын Евразия экономикалык комиссиясынын Кеңешинин 2013-жылдын 9-октябрындагы № 67 чечими менен кабыл алынган Бажы бирлигинин «Сүттүн жана сүт азыктарынын коопсуздугу жөнүндө» техникалык регламенти (033/2013 ББ ТР) менен белгиленген (мындан ары –продукция) милдеттүү талаптарга шайкеш келишин тастыктоо жөнүндө документтер алардын аракетинин мөөнөтү аяктаганга чейин жарактуу, бирок Евразия экономикалык комиссиясынын Кеңешинин 2022-жылдын 
23-сентябрындагы № 143 чечими күчүнө кирген датадан тартып 
180 календардык күндөн кеч эмес;
б) Евразия экономикалык комиссиясынын Кеңешинин 2022-жылдын 
23-сентябрындагы № 143 чечими күчүнө кирген датага чейин берилген (реестрге киргизилген) продукцияны мамлекеттик каттоо жөнүндө документтер (адистештирилген тамак-аш продукциясынын бирдиктүү реестринде камтылган продукцияны мамлекеттик каттоо жөнүндө маалыматтар) алардын аракетинин мөөнөтү аяктаганга чейин жарактуу, бирок Евразия экономикалык комиссиясынын Кеңешинин 2022-жылдын 
23-сентябрындагы № 143 чечими күчүнө кирген датадан тартып 180 календардык күндөн кеч эмес;
в) ушул пункттун «а» жана «б» пунктчаларында көрсөтүлгөн шайкештигин баалоо жөнүндө документтер бар болгондо, продукцияны өндүрүүгө жана Евразия экономикалык бирлигинин бажы аймагына жүгүртүүгө чыгарууга Евразия экономикалык комиссиясынын Кеңешинин 2022-жылдын 23-сентябрындагы № 143 чечими күчүнө кирген датадан тартып 180 календардык күндүн ичинде уруксат берилет;
г) ушул пункттун «а» жана «б» пунктчаларында көрсөтүлгөн шайкештигин баалоо жөнүндө документтердин иш-аракетинин мезгилинде жүгүртүүгө чыгарылган продукцияны жүгүртүүгө продукциянын даярдоочусу белгилеген анын жарактуулук мөөнөтүнүн ичинде уруксат берилет. 
2. Ушул Чечим расмий жарыяланган датадан тартып 30 календардык күн өткөндөн кийин, бирок Евразия экономикалык комиссиясынын Кеңешинин 2022-жылдын 23-сентябрындагы № 143 чечими күчүнө кирген датадан эрте эмес күчүнө кирет.

